**Ministerstvo dopravy, výstavby a regionálneho rozvoja Slovenskej republiky**

ako Riadiaci orgán pre OPII

vydáva

**Zmenu č. 1**

k

 **Vyzvaniu č. OPII-2016/MFSR-TP2** (Vyzvaniu č. OPII-2016/SOOPII-TP2)

**na predkladanie žiadostí o NFP pre národné projekty prioritnej osi č. 8 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 8 – Technická pomoc |
| **Špecifický cieľ** | 8.1 – Podpora efektívnej implementácie OPII8.2 – Zvýšenie povedomia verejnosti o podpore EÚ pre OPII prostredníctvom zabezpečenia efektívnej komunikácie OPII |
| **Fond** | Európsky fond regionálneho rozvoja (ďalej aj „ERDF“) |
| **Žiadateľ** | Úrad podpredsedu vlády Slovenskej republiky pre investície a informatizáciu |

Dátum zverejnenia zmeny: **30.11.2016**

Dátum účinnosti zmeny: **01.12.2016**

**CIEĽ ZMENY A PRÁVNY ZÁKLAD**

Cieľom zmeny je zabezpečenie súladu so zákonom č. 171/2016 Z. z. ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony s účinnosťou od 01.06.2016, Uznesením vlády SR č. 354/2016 schváleným dňa 22.8.2016 *k určeniu sprostredkovateľského orgánu pre Operačný program Integrovaná infraštruktúra 2014 - 2020* a podpisom novej *Zmluvy o vykonávaní časti úloh riadiaceho orgánu sprostredkovateľským orgánom v rámci OPII Prioritná os 7*.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. Príloha vyzvania č. 2 Postupy pre predkladanie a schvaľovanie projektov technickej pomoci OPII

**ZDÔVODNENIE ZMIEN**

Zmena indikatívnej výšky finančných prostriedkov (za zdroj EÚ) z **18 352 350,00** EUR na **2 465 000,00** EUR z dôvodu prerozdelenia finančných prostriedkov medzi MF SR (ako bývalý SO OPII) a ÚPPVII (ako nový SO OPII) na základe *Zmluvy o poskytnutí finančných prostriedkov technickej pomoci pri realizácii úloh v rámci Operačného programu Integrovaná infraštruktúra*.

Z dôvodu lepšej prehľadnosti dochádza k zmene kódu vyzvania z OPII-2016/SOOPII-TP2 na **OPII-2016/MFSR-TP2**.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou vo forme so sledovaním vykonaných zmien (s výnimkou dokumentov vo formáte xls./xlsx., kde je zverejnené nové znenie dokumentov v úplnom znení bez sledovania zmien) je zverejnené na webovom sídle RO OPII.

Zmena vyzvania sa vzťahuje aj na žiadosti o NFP predložené pred dátumom zverejnenia tejto zmeny vyzvania, o ktorých písomne neinformoval RO OPII žiadateľa o ukončení konania o žiadosti o NFP na RO.